Arietė iš nykštukų šalies
Arietė iš nykštukų šalies (jap. 借りぐらしのアリエッティ = Kari-gurashi no Arietti, angl. The Secret World of Arrietty) – 2010 m. japonų animacinis fantastinis filmas, kurio režisierius Hiromasa Yonebayashi. Scenarijų filmui parašė Hayao Miyazaki ir Keiko Niwa. Filmas remiasi anglų knygų vaikams rašytojos Mary Norton kūrinio „The Borrowers“ motyvais. Filme pasakojama apie tai, kaip mažyčiai žmogučiai paslapčia gyvena tipiškame žmonių gyvenamame name, skolindamiesi jų pragyvenimui būtinų daiktų. Filmas sukurtas studijoje „Studio Ghibli“.